อยากสอบถามหน่อยครับมีตุ่มขึ้นที่หนังตรงปลายมีตุ่มเดียวลักษณะตุ่มไม่ใสออกสีเนื้อหนังปกติไม่มีอาการคันรึเจ็บมีปวดนิดเดียว(ปวดไม่มาก)เวลาจับๆบีบๆที่เป็นตุ่ม มีเพศสัมพันธ์ครั่งล่าสุดที่ 20 มาเป็นวันที่ 1 อยากสอบถามว่าเกิดจากอะไรแล้วอาการรึผลข้างเคียงเป็นไง
สวัสดีค่ะอาการมีตุ่มขึ้นที่หนังตรงปลายอวัยวะเพศชาย เป็นตุ่มออกสีเนื้อคล้ายหนังปกติดังกล่าวมานั้น อาจจะเป็นตุ่ม PPP ซึ่งเป็นตุ่มที่เกิดขึ้นได้เองตามธรรมชาติ ไม่ได้การติดเชื้อใดๆ โดยตุ่มจะเป็นแถวหรือเป็นวงรอบบริเวณสันของหัวอวัยวะเพศ ซึ่งจากลักษณะของตุ่มทำให้หลายครั้งแพทย์อาจจะวินิจฉัยผิดว่าเป็นโรคติดต่อทางเพศสัมพันธ์ไปได้ สาเหตุอื่นๆเช่นการเป็นโรคติดต่อทางเพศสัมพันธ์ เช่นหนองใน แผลริมอ่อน แผลซิฟิลิซ เริมหรือหูดหงอนไก่ที่อวัยวะเพศเบื้องต้นไม่ควรไปจับหรือบีบบริเวณดังกล่าว เพราะอาจทำให้มีการติดเชื้อแบคทีเรียซ้ำซ้อน ใช้น้ำเปล่าสะอาดล้างเบาๆภายนอก งดการมีเพศสัมพันธ์ไปก่อนและถ้าตุ่มมีขนาดใหญ่ขึ้น มีจำนวนหลายตุ่ม เจ็บปวดแสบร้อน หรือมีปัสสาวะเป็นหนองร่วมด้วย อาจบ่งบอกถึงการติดเชื้อโรคติดต่อทางเพศสัมพันธ์ได้ ควรไปพบแพทย์เพื่อตรวจเพิ่มเติมและรักษาอย่างเหมาะสม แต่ถ้าเป็นตุ่ม PPP นั้นไม่จำเป็นต้องได้รับการรักษาแต่อย่างใด